Predkladacia správa

Zasadnutie Európskej rady (ER) sa uskutočnilo v dňoch 28. – 29. októbra 2010 v Bruseli. Delegáciu SR viedla predsedníčka vlády SR Iveta Radičová. 
 
            Pred zasadnutím Európskej rady sa na pozvanie predsedníčky vlády SR v rámci výkonu slovenského predsedníctva vo V4 uskutočnilo stretnutie predsedov vlád V4, na ktorom boli prediskutované témy summitu. Nasledovalo stretnutie s predsedom EP J. Buzekom.
 
            Prvá časť plenárneho rokovania ER dňa 28. októbra 2010 bola venovaná problematike zlepšenia hospodárskeho riadenia na základe záverečnej správy osobitnej skupiny pre hospodárske riadenie. Na večeri hláv štátov a predsedov vlád pokračovala diskusia k záverom osobitnej skupiny, ktorá sa sústredila najmä na zavedenie stáleho krízového mechanizmu. Počas druhej časti plenárneho zasadnutia dňa 29. októbra 2010 bol diskutovaný text záverov ER a v rámci neho aj ďalšie témy - summit G20, summity EÚ s tretími krajinami a konferencia k zmene klímy v Cancúne.
            
            Materiál nemá priamy vplyv na verejné financie, hospodársku a podnikateľskú sféru, životné prostredie a zamestnanosť.